text: Край на референдума – бойкотиращите надделяха (ВИДЕО) - Tribune.bg
  30 септември, 21:35 / Наталия Габарева
  Заев: Ако не намерим подкрепа в парламента, отиваме на предсрочни избори
  С ниска и недостатъчна активност приключи референдумът за името в Македония. В 18:30 часа – малко преди края на изборния ден, избирателната активност беше едва 34,09% - с повече от 15% под минималния праг, който щеше да направи допитването задължително.
  Македонците се произнасяха дали да бъде приложен договорът с Гърция за смяна на името, който ще преименува страната им на Република Северна Македония. Те имаха право да отговорят с "да" или "не" на въпроса:
  В крайна сметка референдумът не изпълни очакванията на премиера Зоран Заев и за смяната на името ще трябва да се произнесе парламентът.
  "Очаквам депутати от ВМРО-ДПМНЕ да уважат волята на мнозинството граждани, които са гласували днес. В противен случай ще проведем предсрочни парламентарни избори веднага. Аз ще продължа да ръководя Република Македония и тя ще стане член на НАТО и ЕС", закани се Заев.
  "Гражданите гласуваха свободно и достойно. Волята им е неприкосновена и трябва да бъде уважавана от всички. Днес е успех за демокрацията и европейска Македония. Успехът е общ на всички граждани и нашата страна, независимо от бойкота организиран от ВМРО-ДПМНЕ", заяви още премиерът.
  Ниска избирателна активност на референдума в МакедонияИсторическо – македонците се произнасят за смяната на името